
         ROMÂNIA

MUNICIPIUL MARGHITA

  MARGITTA MEGYEI JOGÚ VÁROS – MARGHITA TOWN
             415300 - Marghita,  jud. Bihor,                                                                  telefon : +40259362001

        Calea Republicii,  nr.1,                                                                                                  +40359409977

        Cod fiscal 4348947                                                                                                 fax: +40359409982

e-mail: primaria@marghita.ro


     Serviciul buget-contabilitate, salarizare, resurse umane

     Nr. 1892 din 23.02.2023
RAPORT   DE   SPECIALITATE

privind modificarea si completarea Organigramei, a Statului de funcții şi a Regulamentului de organizare și funcționare al aparatului de specialitate al primarului Municipiului Marghita pentru anul 2023
Având în vedere Organigrama, Statul de funcții ale aparatului de specialitate al primarului Municipiului Marghita și Regulamentul de organizare și funcționare al aparatului de specialitate al primarului Municipiului Marghita aprobate prin Hotărârea Consiliului Local al Municipiului Marghita nr.12 din 30.01.2023, modificată prin Hotărârea Consiliului Local al Municipiului Marghita nr. 30 din 20.02.2023, Hotărârea Consiliului Local al Municipiului Marghita nr.13 din 30.01.2023 privind aprobarea numărului de asistenți personali ai persoanelor cu handicap grav la nivelul Municipiului Marghita pentru anul 2023, Adresa nr.3134/28.03.2022 a Instituției Prefectului Județul Bihor cu privire la stabilirea numărului maxim de posturi pentru anul 2023, precum și propunerea Direcției tehnice,
În baza prevederilor:

-    Art.6, art.8-9, art.12, art.84 alin.(3) și alin.(4), art.125, art.129 alin.(1), alin.(2) lit.a) și lit.c), alin.(3) lit.c), art.136, art.154, art.155 alin.(1) lit.b) și d), alin.(3) lit.b), alin.(4) lit.a) si alin.(5) lit.a), art.200, art.370 alin.(2), art.391, art.408, art.409, 413, art.414, art.539, art.540-542, precum și ale art.599 din Ordonanţa de urgenţă a Guvernului nr.57/2019 privind Codul Administrativ, cu modificările și completările ulterioare,
-  Legii – cadru nr.153/2017 privind salarizarea personalului plătit din fonduri publice, cu modificările și completările ulterioare,

-     Legii nr.273/2006 privind finanțele publice locale, cu modificările și completările ulterioare,

-   O.U.G. nr.63/2010 pentru modificarea și completarea Legii nr.273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, 
-        O.U.G. nr.168/2022 privind unele măsuri fiscal-bugetare, prorogarea unor termene, precum și pentru modificarea și completarea unor acte normative;
· Legii responsabilității fiscal-bugetare nr.69/2010, republicată, cu modificările și completările ulterioare;

· Legii contenciosului administrativ nr.554/2004, cu modificările și completările ulterioare,
· Legii nr.24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

· art.196 alin.(1) lit.a) și art.197 din O.U.G. nr.57/2019 privind Codul Administrativ, cu modificările și completările ulterioare,
PROPUNEM:
Modificarea Organigramei și a Statului de funcții ale aparatului de specialitate al primarului Municipiului Marghita şi a celorlalte instituţii subordonate, precum și a Regulamentului de organizare și funcționare a aparatului de specialitate al primarului Municipiului Marghita, după cum urmează:
1. Înființarea Compartimentului Bazin didactic în cadrul Serviciului Administrare ștrand, parcări,  care va avea în componentă următoarele noi funcții contractuale de execuție:

· 2 posturi de referent salvamar - studii M treapta IA;

· 2 posturi referent - studii M treapta IA;

· 2 posturi îngrijitor - studii M/G.

2. Modificarea funcției publice de execuție vacante de inspector, clasa I, grad profesional superior din cadrul Compartimentului investiții – Direcția tehnică în inspector, clasa I, grad profesional principal.
3. Modificarea, actualizarea și completarea Regulamentului de organizare și funcționare a aparatului de specialitate al primarului Municipiului Marghita conform celor de mai sus, inclusiv cu atribuțiile posturilor nou-înființate. 

         Numărul total al funcțiilor publice de conducere din cadrul instituției se încadrează în numărul calculat prin aplicarea cotei procentuale de 12 % din numărul total al posturilor aprobate în cadrul aparatului de specialitate al primarului și al instituțiilor subordonate.
În urma modificărilor prezentate, numărul total de posturi se majorează cu 6 posturi la aparatul de specialitate al primarului municipiului Marghita.

Prin H.C.L. nr.13/2023 a fost aprobat majorarea numărului de posturi de asistent personal al persoanei cu handicap grav de la 45 la 60, rezultând un număr total de 196 posturi în cadrul aparatului de specialitate al primarului Municipiului Marghita şi a instituţiilor subordonate, astfel ca numărul total de posturi în cadrul aparatului de specialitate şi a instituţiilor subordonate, indiferent de forma de finanţare se încadrează în numărul maxim de posturi stabilit în conformitate cu O.U.G. nr.63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările și compăletările ulterioare, comunicat de Instituţia Prefectului a Judeţului Bihor prin Adresa nr.3134/2022, ținând cont că potrivit art.III alin. (2) din O.U.G. nr.63/2010, numărul maxim de posturi nu se aplică şi capitolului bugetar «Învăţământ» finanţat din bugetele locale, din capitolul «Cultură» instituţiilor şi companiilor de spectacole sau concerte înfiinţate prin hotărâri ale autorităţilor deliberative ale unităţilor administrativ-teritoriale, organizate în temeiul Ordonanţei Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată cu modificări şi completări prin Legea nr. 353/2007, cu modificările şi completările ulterioare, şi care funcţionează în subordinea consiliilor locale sau judeţene respective, şi nici capitolelor bugetare «Sănătate», «Asigurări şi asistenţă socială» şi «Servicii publice de interes local sau judeţean, specializate, cu personalitate juridică, înfiinţate şi organizate în subordinea consiliilor locale sau consiliilor judeţene, după caz, prin hotărâri ale autorităţilor deliberative ale unităţilor administrativ-teritoriale respective», aşa cum sunt definite la art. 28 alin. (2) lit. a) din Legea serviciilor comunitare de utilităţi publice nr. 51/2006, republicată, cu modificările şi completările ulterioare, indiferent de sursa de finanțare.
În urma modificărilor în structura instituției, cheltuielile aferente sunt cuprinse și aprobate în bugetul pe anul 2023, astfel încât să se asigure plata integrală a drepturilor de natură salarială acordate în condițiile legii, cu respectarea Articolul V din Ordonanţă de Urgenţă a Guvernului nr. 168 / 2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, respectiv, în anul 2023, numărul maxim de posturi care se finanţează din fonduri publice, pentru instituţiile şi autorităţile publice, indiferent de modul de finanţare şi subordonare, se stabileşte de către ordonatorii de credite astfel încât să se asigure plata integrală a drepturilor de natură salarială acordate în condiţiile legii, cu încadrarea în cheltuielile de personal aprobate prin buget.
Funcțiile de natură contractuală prevăzute în statul de funcții nu presupun exercitarea unor atribuții dintre cele prevăzute la art.370 alin.(2) din OUG nr.57/2019 privind Codul administrativ, cu modificările și completările ulterioare.
Toate modificările se regăsesc în Organigrama, Statul de funcții și Regulamentul de organizare și funcționare a aparatului de specialitate al primarului Municipiului Marghita şi a celorlalte instituții subordonate   - Anexa nr. 1, Anexa nr.2 și Anexa nr.3 la proiectul de hotărâre.

În baza art. 129 alin.(1) și  (2) lit. a),  alin.(3) lit.c), din O.U.G.nr. 57/2019 privind Codul administrativ, cu modificările și completările ulterioare,  cu respectarea încadrării în cheltuielile  de personal aprobate în buget, considerăm, față de cele prezentate mai sus, că este necesar și oportun întocmirea unui proiect de hotărâre în vederea modificării și completării Organigramei, a Statului de funcții şi a Regulamentului de organizare și funcționare al aparatului de specialitate al primarului Municipiului Marghita pentru anul 2023.
Șef serviciu,
                                                 Întocmit,

Viorica  BERETEU                                           inspector
                                                                          Tünde KOSZTA

